*For mannsnavnet Shane, se Sean.*

***Shane*** er en amerikansk western-dramafilm fra 1953 regissert av George Stevens. Filmen handler om revolvermannen Shane, som under sine reise, kommer noen hardt plagede farmere til unnsetning. Farmerne trues og trakasseres av en lokal landeier som ønsker å overta eiendommene deres. Hovedrollene spilles av Alan Ladd, mens sentrale biroller spilles av Jean Arthur, Van Heflin, Brandon deWilde og Jack Palance. Filmen er basert på ei bok skrevet av Jack Schaefer.

Handling
--------

Jean Arthur i en scene
Wyoming på 1890-tallet: Den hederlige Joe Starret har bygget et hjem for seg og sin familie, men blir trakassert av Rufus Ryker og hans brødre, som eier det meste av landet deromkring. Da det ikke lykkes å skremme ham til å selge, beslutter Rykerbrødrene, som har fått assistanse av revolvermannen Wilson, å drepe ham. Dette forhindres av Shane, en revolvermann som har slått seg ned på Joes gård og er blitt familiens gode venn. Shane ordner det hele med sine never og sin pistol – med den siste knuser han hele Rykerbanden – hvoretter han vender tilbake til sin tidligere beskjeftigelse. Til stor sorg for Joes lille sønn Joey, for hvem Shane var blitt et lysende ideal.

Om filmen
---------

Denne filmen fornyet i sin tid sjangeren og ble prototypen på en intellektuell western. Det er et symbolsk drama med fin balanse mellom poesi og action. I forståelsen av det onde og hvorfor det må beseires, legger filmen vekt på skildringer av personene. I 1993 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry. Filmen ble i 1997 rangert som #69 på filmlista AFI's 100 Years…100 Movies i USA. Den har fått så mye som 97 % på Rotten Tomatoes.

*Shane* vant en Oscar for beste kinematografi (Loyal Griggs) og var nominert i 5 andre kategorier.

Den norske 1953-versjonen ble noe klippet (scener med slagsmål). Filmen ble utgitt usensurert i 1974.

Det amerikanske filminstituttet har kåret figuren Shane til filmhistoriens 16. beste helteskikkelse.

I rollene
---------

|  |  |
| --- | --- |
| * Alan Ladd som Shane
* Jean Arthur som Marian Starrett
* Van Heflin som Joe Starrett
* Brandon deWilde som Joey Starrett, Joes sønn
* Jack Palance som Jack Wilson
* Emile Meyer som Rufus Ryker
* John Dierkes som Morgan Ryker
* Ben Johnson som Chris Calloway
* Edgar Buchanan som Fred Lewis
 | * Elisha Cook Jr. som Frank 'Stonewall' Torrey
* Douglas Spencer som Axel 'Swede' Shipstead
* Ellen Corby som Liz Torrey
* Paul McVey som Sam Grafton
* John Miller som Will Atkey, bartender
* Edith Evanson som Mrs. Shipstead
* Leonard Strong som Ernie Wright
* Nancy Kulp som Fru Howells
 |

Referanser
----------

1. ↑
2. ↑  «Shane - den tause rytter - 1953». *Filmweb.no*. Besøkt 4. april 2017.
3. ↑  «Shane». *Rotten Tomatoes* **(engelsk)**. Besøkt 4. april 2017.
4. ↑  IMDb awards
5. ↑  «AFI'S 100 YEARS...100 HEROES & VILLAINS». Det amerikanske filminstituttet. Arkivert fra originalen 23. oktober 2007. Besøkt 25. mai 2018.

Eksterne lenker
---------------

* (en) *Shane* på Internet Movie Database Rediger på Wikidata

* (no) *Shane* hos Filmfront Rediger på Wikidata

* (sv) *Shane* i Svensk Filmdatabas Rediger på Wikidata

* (da) *Shane* i Danmark Nationale Filminstitut Rediger på Wikidata

* (en) *Shane* på AllMovie Rediger på Wikidata

* (fr) *Shane* på Allociné Rediger på Wikidata

* (nl) *Shane* på MovieMeter Rediger på Wikidata

* (en) *Shane* på Turner Classic Movies Rediger på Wikidata

* (en) *Shane* på American Film Institute Rediger på Wikidata

* (en) *Shane* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC
 |